Első kézből a VGYKE tevékenységeiről 4/2: bemutatkozik a Láthatár Segédeszközbolt
2024-12-04 17:00 - 18:00 (Europe/Budapest) | https://www.facebook.com/profile.php?id=61556396240804
Mit forgalmaz egy segédeszközbolt? Hogyan lehet ezekhez hozzájutni, ha nincs lehetőségünk személyesen elmenni értük? Németh Róbert, a Láthatár Segédeszközbolt munkatársa tippeket ad a kényelmes vásárláshoz, és részletesen ismerteti a bolt termékkínálatát is. Várunk szeretettel az Egyesület tevékenységeit bemutató második mini-interjún!
Megtekinthető a Közösség Lámpásai – Lipótvárosi Látássérültek Klubja Facebook-oldalán:
https://www.facebook.com/profile.php?id=61556396240804
Amennyiben további kérdéseitek lennétek, tegyétek fel a videó alatt kommentben; konkrét termékekkel kapcsolatosan pedig keressétek a Láthatár Bolt munkatársait a (kommentszekcióban is) megadott elérhetőségeiken!

Mikulásváró videósorozat - A Mikulás házánál
2024-12-05 15:00 - 16:00 | online

ADVENTI KLUB KISPESTEN
2024-12-05 15:00 - 17:00 | Kispesti Kaszinó (1191 Budapest Fő u. 42.)
Elkezdődött az Advent. Vegyük számba a lassan mögöttünk hagyott évet, és beszélgessünk – egyebek mellett – arról, hogy ki hogyan készül a Karácsonyra!

Első kézből a VGYKE tevékenységeiről 4/3: bemutatkozik a Louis Braille Támogató Szolgálat
2024-12-05 17:00 - 18:00 | https://www.facebook.com/profile.php?id=61556396240804
Kik lehetnek egy támogató szolgálat ügyfelei, és miben kaphatnak segítséget? Milyen feltételei vannak a segítség igénybevételének? Kérdéseinkre Czégény Tünde, a Louis Braille Támogató Szolgálat szolgálatvezetője válaszol. Várunk szeretettel az Egyesület tevékenységeit bemutató harmadik mini-interjún!
Megtekinthető a Közösség Lámpásai – Lipótvárosi Látássérültek Klubja Facebook-oldalán:
https://www.facebook.com/profile.php?id=61556396240804
Amennyiben további kérdéseitek lennétek, tegyétek fel a videó alatt kommentben; konkrét termékekkel kapcsolatosan pedig keressétek a Louis Braille Támogató Szolgálat munkatársait a (kommentszekcióban is) megadott elérhetőségeiken!

20 éves a VGYKE
2024-12-06 14:00 - 17:00 | MVGYOSZ Rendezvényterem, Hermina u. 47., Budapest, 1146, Hungary
Kedves Tagjaink, Barátaink!
Sok szeretettel meghívunk Benneteket az évtized legnagyobb születésnapi rendezvényére,
amit a Mikulás sem fog kihagyni!
Idén ünnepeljük a Vakok és Gyengénlátók Közép-Magyarországi Regionális Egyesülete
megalakulásának 20. jubileumi évfordulóját. Egy nagyszabású születésnapi rendezvényt
szervezünk előadóművész-sztárvendégekkel, és sok-sok meglepetéssel. A rendezvényen
pezsgővel, állófogadással és jó hangulattal várunk mindenkit. Idézzük fel együtt a
felejthetetlen pillanatokat és a jóhangulatú programokat, eseményeket az elmúlt 20 év
távlatából.
Időpont: 2024. december 6. 14.00 órai kezdettel
Helyszín: MVGYOSZ Rendezvényterem, 1146 Budapest, Hermina u. 47.
Sztárvendégeink: Agárdi Szilvia és László Attila
A rendezvényre regisztrálni kell az alábbi linken:
https://forms.gle/cdPZkNdZrKYHfyw18
Gyertek el és ünnepeljetek velünk!
Üdvözlettel:
Fodor Ágnes
elnök
A szervezők a változás jogát fenntartják.

Mikulásváró videósorozat - Articum Múzeum
2024-12-06 15:00 - 16:00 | online
Lapföldről a Mikulás falujából várjuk a Mikulást, valódi helyszíni bejelentkezésekkel.

Csárdáskirálynő, az operettek klasszikusa
2024-12-07 19:00 - 22:00 | Budapesti Operettszínház (1065 Budapest Nagymező utca 17.)
Szeretettel hívok mindenkit decemberi klubprogramunkra, melynek a Budapesti Operettszínház ad otthont.
A program keretében Kálmán Imre minden idők legnépszerűbb és legtöbbet játszott operettjét, a Csárdáskirálynőt tekinthetjük meg.
A program időpontja: 2024. december 07. 19:00
Helyszín: Budapesti Operettszínház (1065 Budapest Nagymező utca 17.)
Találkozó: 2024. december 07.-én 18:15-kor az 1-es metró Oktogon megállójában a felszínen a Mexikói út felől érkező oldalon.
Tekintettel arra, hogy a jegyek korlátozott számban állnak rendelkezésre, ezért csak a jelentkezési sorrendet tudom figyelembe venni.
Jelentkezési határidő: 2024. december 05. 12:00
Jelentkezni az alábbi elérhetőségeken keresztül lehet:
E-mail: pesterzsebet.szervezo@vgyke.com
Mobil: 06301866328
06704310445
A programon felvétel készül, mely megtekinthető lesz a Közösség Lámpásai – soroksári Látássérültek Klubja Facebook oldalon.
Várok Mindenkit szeretettel

Mikulásváró videósorozat - Rénszarvasok
2024-12-09 15:00 - 16:00 | online

Első kézből a VGYKE tevékenységeiről 4/4: bemutatkozik a Gyógy- és Nyirokmasszázs Szolgáltatás
2024-12-09 17:00 - 18:00 | https://www.facebook.com/profile.php?id=61556396240804
Modern életmódunkkal gyakran együtt jár a sok ülés, kevés mozgás – ezek következménye pedig nem ritkán kellemetlen fájdalom. Szerencsére elérhető a segítség: Budapest több pontján is megtalálhatóak az Egyesület gyógymasszőrei! Hogy pontosan hol, mikor és hogyan lehet igénybevenni a szolgáltatást, Págány Noémi, a Gyógy- és Nyirokmasszázs Szolgáltatás masszázs-szolgáltatásvezetője mondja el nekünk. Várunk szeretettel az Egyesület tevékenységeit bemutató negyedik mini-interjún!
Megtekinthető a Közösség Lámpásai – Lipótvárosi Látássérültek Klubja Facebook-oldalán:
https://www.facebook.com/profile.php?id=61556396240804
Amennyiben további kérdéseitek lennétek, tegyétek fel a videó alatt kommentben; időpontkéréssel, konkrét problémák kezelésével kapcsolatban pedig keressétek a masszás-szolgáltatás diszpécserét a kommentszekcióban megadott elérhetőségeken!

Mikulásváró videósorozat - Snow Man's World
2024-12-10 15:00 - 16:00 | online

„Fine Dining: az ősi Kína gasztrotörténetei” - tárlatvezetés a Néprajzi Múzeum időszaki kiállításán
2024-12-10 16:00 - 17:00 | Néprajzi Múzeum (1146 Budapest, Dózsa György út 35.)
Ha lehetősége nyílik rá, mindenki szeret utazni – új tájakat, embereket, szokásokat megismerni. No, és mi nem maradhat ki egyetlen kirándulásból sem, menjünk bárhová is? Természetesen a helyi gasztronómia!
Az országra vagy tájegységre jellemző specialitások, különlegességek megkóstolása nélkül elképzelhetetlen az ottlét, csonka az utazásélmény. Az emberiség számára mindig is fontos volt az étkezés: nemcsak az alapvető létfenntartáshoz szükséges cselekmény, hanem gyors örömforrás, és kapcsolódási lehetőség is: két ember közötti távolság gyorsan áthidalható egy terített asztallal… A magyar nyelv is ékesen mesél erről, hiszen rengeteg étellel kapcsolatos szólást, kifejezést ismer.
Ezúttal távolabbra kalandozunk ember és étel, étel és rítusok, vagy éppen étel és a benne tükröződő gondolkodásmód témakörében: a messzi Kína gasztronómiájával ismerkedhetünk meg! A Néprajzi Múzeum a Kínai Nemzeti Múzeum gyűjteményéből választott 90 tárgy segítségével helybe hozza e távoli országot, és olyan kérdéseket bont ki, mint a főzés és étkezés szerepe Kína népének történelmében; a történelem viharainak vagy új népekkel való találkozásoknak-szétválásoknak nyomai az ételekben, a gasztronómia mindennapokat, hagyományokat, gondolkodást vagy akár politikát formáló hatása; vagy az étkezés kultúrájának súlya a kínai életben. Kínában az étkezés a különféle művészi alkotások, így a zene, a tánc, a festészet, a szobrászat és a költészet ihletőjévé is vált.
Tarts velünk egy tárlatvezetésre, melyen részletesebben is megismerhetjük a kiállítás anyagát, a hagyományos kínai gasztronómia változatosságát és különleges jelképrendszerét! A tárlat időszaki, és 2025.01.19-én véget ér!
A programra előzetes bejelentkezés szükséges elérhető-ségeinken legkésőbb 2024. december 9. 12:00-ig! A tárlat-vezetés időtartama előreláthatólag 60 perc.
A csoport maximális létszáma 20 fő, melyet a jelentkezések sorrendjében fogunk feltölteni. A tárlatvezetés költsége 1300 Ft/fő; a múzeumba való belépés látássérült és egy kísérője számára ingyenes. Vakvezető kutya természetesen hozható. A pénztárnál igényelhető All-in jegy is, mellyel a Néprajzi Múzeum minden kiállítása szabadon látogatható!
Kérjük, mindenkinél legyen MÁK-kártya vagy MVGYOSZ-kiskönyv a kedvezmény érvényesítéséhez; illetve fém százas, ugyanis a csomagmegőrző szekrények azzal működnek. Az A4-esnél nagyobb csomagok nem vihetők be a tárlatra!
Kísérőt sajnos csak igen korlátozott mértékben tudunk biztosítani, ezirányú igényeiteket mindenképp jelezzétek, vagy gondoskodjatok saját segítőről. Megértéseteket köszönjük!
A program esetleges további részletei Facebook-eseményünkben olvashatóak, mely Facebook-fiók megléte nélkül is megtekinthető:
https://www.facebook.com/events/592226013275619/
Találkozó:
1. Örs vezér tere M2 (kürtöskalácsosnál) 14:45-14:55 Izával;
2. Puskás Ferenc stadion 75-ös troli megállója (ahová a 130-as is beérkezik) 14:55-15:05 között Bogival;
3: 75-ös troli „Benczúr utca” megálló a múzeum előtt (Keleti felől érkező oldal) 15:15-15:25
Várunk szeretettel!

Évbúcsúztató klubnap
2024-12-11 14:00 - 16:00 | Zuglói Civil Ház, Csertő Park 12., Budapest, 1142
A Zuglói Lámpások szeretettel meghívnak Benneteket az évbúcsúztató klubnapjukra, ahol együtt tekintünk vissza az elmúlt év eseményeire, sikereire és közös élményeinkre. Zárjuk le az évet jó hangulatban, beszélgetéssel, nevetéssel és nasizással.
Időpont: 2024. december 11. szerda 14 óra
Helyszín: Zuglói Civil Ház 1144 Budapest, Csertő park 12.
A részvétel ingyenes, de kérjük az alábbi email címen regisztráljatok. Fontos pontosan tudni a jelenlévők létszámát.
Minden érdeklődőt várunk szeretettel!

Karácsonyozás Pesterzsébeten
2024-12-12 13:00 - 15:00 | Csili Művelődési Központ (1201 Budapest Baross utca 55.)
Ismét eljött a december, és a pesterzsébeti lámpás klub tagjaival is készülünk az ünnepekre.
Ezen a különleges klubalkalmon egy kis karácsonyi hangulatot varázsolunk az ünnepi asztalra és a szívünkbe is.
Várok Mindenkit szeretettel!

Készülődés a karácsonyra Erzsébetvárosban
2024-12-12 14:00 - 16:00 | 1077. Budapest, Nagydiófa utca 34. (KlauDió Civil Központ)
A jelenlévők elmesélhetik legkedvesebb karácsonyi élményeiket, valamint azt, idén miként készülnek az ünnepre.

ADVENTI KLUB ÓBUDÁN
2024-12-13 10:00 - 12:00 | Békásmegyeri Közösségi Ház (1039 Budapest Csobánka tér 5.) I. emeleti kisterem
Lassan magunk mögött hagyjuk 2024-et. Itt az idő, hogy számba vegyük ezt az évet, és beszélgessünk – egyebek mellett – arról, hogy ki hogyan és mivel készül a Karácsonyra.

DecemberiLámpás klub Józsefvárosban
2024-12-13 15:00 - 17:00 | Kesztyűgyár Közösségi Ház, Mátyás tér 15, Budapest, 1084
“Nézd, eljött hát e szép ünnep”! Zenével, finomságokkal és jó ízű beszélgetésekkel hangolódunk a közelgő ünnepekre.

Karácsonyi könyváradat
2024-12-16 15:00 - 16:30 | Napraforgó Család- és Gyermekjóléti Központ (1163 Budapest, Cziráki utca 22.) I. emelet klubterem
Végérvényesen beköszöntött a tél: a napok hidegek, a hosszú éjszakák fagyot hoznak, és a hóesés sem ritka, ha nem is marad meg sokáig. Kinek ne esne jól ilyenkor egy aromás fűszerekkel ízesített forralt bor, vagy egy nagy bögrényi, mályvacukorral púposra pakolt forró csoki? Különösen, ha közben kedvenc történetét olvasgathatja. Tudtad, hogy Izlandon olvasással ünneplik a karácsonyt?
Aki velünk tartott novemberben, bizonyára bólogatva idézi fel az akkor kóstolt tea-különlegességek testet-lelket melengető hatását, mely felett páraként szállt a lágy zongoraszó… Azonban nem a tea az egyetlen ital, amely elűzheti tagjainkból a téli dermedtséget! Ezúttal a forralt bor és egyéb lélekmelegítők történetével, fajtáival ismerkedhetünk meg; játékos verseny keretében pedig próbára tehetjük magunkat különféle fűszerek felismerésével is, melyekből fejben mindenki megalkothatja saját keverékét. Lelkünk táplálására pedig mi lenne alkalmasabb egy-egy jó történetnél? Arra bátorítunk, hogy hozd el kedvenc történetedet vagy könyvedet, amiből akár fel is olvashatsz; nem kell feltétlenül karácsonyinak lennie (bár a hangulathoz nyilván hozzáadhat az is).
Az irodalmi csemegék mellé természetesen készülünk teával, forró csokival, néhány finom falattal, és a tavaly decemberi klubon nagy sikert aratott hamis forralt borral is; mely – bár nem tartalmaz alkoholt, így gyerekek is ihatják – ízben tökéletesen megidézi az adventi vásárok hangulatát, amikor a meleg bögrét szorongatva nézelődünk, beszélgetünk, mélyre szívva a fahéj és szegfűszeg illatát. Tarts velünk az év utolsó klubalkalmán!
Az esemény Facebook-linkje:
https://www.facebook.com/events/2034198933700866/
Várunk szeretettel!

Meghívó
2024-12-17 11:00 - 12:00 | https://www.facebook.com/KozossegLampasaiMasodikKerulet/
Kedves Tagtársak, kedves érdeklődők!
Sok szeretettel hívunk benneteket a II. kerületi Lámpás Klub december havi online
klubjára
Időpont: 2024.12.17. 11 óra
https://www.facebook.com/KozossegLampasaiMasodikKerulet/
December az ünnepi várakozás hónapja, az advent heteit a Karácsony ünnepe
követi. Erről a fontos ünnepről hallhattok néhány jelentős dolgot.
Hallgassátok szeretettel !
Áldott adventi heteket kívánok!
Pataky Andrea
II. kerület és Hegyvidék közösségi civil szervező

Budavár Lámpás Klub – december Advent ünnepe
2024-12-17 17:00 - 18:00 | https://www.facebook.com/61556165250075/videos/860518786139947
Meghívó
Budavár Lámpás Klub – december
Advent ünnepe
Kedves klubtagok, Tisztelt Érdeklődők!
A decemberi online klubon az advent szokásairól emlékezünk meg. E hetek
jelentőségéről , erényeiről hallhattok fontos ismereteket.
A klub 2024. 12.17. 10 órától lesz megtekinthető a:
https://www.facebook.com/61556165250075/videos/860518786139947
facebook oldalon.
Várom észrevételeket és kéréseket a kerületi programokkal kapcsolatban.
Pataky Andrea
Közösségi civilszervező
Elérhetőségek:
Mobil: +36 304989094
E-mail:budavar.szervezo@vgyke.com

Meghívó klubnapra
2025-01-03 14:00 - 16:00 | Ferencvárosi Művelődési Központ Bp. Haller u. 27. 1093
Meghívó klubnapra
2025. január 03
Bizony az öreg idő, megint fordít egyet az idő kerekén, és máris
beköszöntött a 2025.-ik év.
De a Lámpás klub ekkor sem pihen, kinyitja ajtaját, és várja, ki belép
ide.
A 2025.-ös év első klubnapján kis meglepetéssel készülünk
tagjainkbank.
Kárpulé Ferenc zeneművész tanár egy kis újévi koncerttel
kedveskedik nekünk ezen a klubnapon. Megbeszéljük, hogy teltek az
ünnepek, és tervezzük az évet.
Időpont: 2025. január 03. 14:00-16:00 óra között.
Helyszín: Ferencvárosi Művelődési Központ Bp. Haller u. 27. 1093
Mindenkit sok szeretettel várok.
Szalainé Tündi közösségi civilszervező
Telefon: 06301866321
E-mail: ferencvaros.szervezo@vgyke.com

Évindító klub a rákosmenti klubon a Braille írás jegyében
2025-01-06 14:00 - 16:30 | Rákoshegyi Közösségi Ház, Podmaniczky Zs. u. 3., Budapest, 1174
Ebben az évben a Braille-írás, és a vak gyerekek oktatásának kétszázéves évfordulóját ünnepeljük, melynek alkalmából Acsay Péter –, a téma kiváló ismerője tart előadást. Szó lesz a Braille-írás történetéről, megemlékezünk a Braille-írást kidolgozó Louis Braille munkásságáról, amellyel segítjük a Braille-kultúra megőrzését.

Évnyitó klub
2025-01-08 14:00 - 16:00 | Zuglói Civil Ház (1144 Budapest, Csertő park 12.), Kristály szoba
Szeretettel hívunk évnyitó klubunkra, melyen bemutatkozik klubunk új társ-szervezője, Czagány Izabella is. Elevenítsük fel együtt az elmúlt év legjobb pillanatait; illetve szőjünk új terveket 2025-re is! Mit szeretnél mindenképpen megnézni, hová lenne jó együtt eljutni? Oszd meg velünk program-ötleteidet, javaslataidat, hogy az idei év is fantasztikus élményeket hozzon!
Várunk szeretettel!

Az újesztendő hiedelmeiről és ünnepléséről Kőbányán
2025-01-13 15:00 - 17:00 | 1105 Budapest, Szent László Tér 7-14. (Kőrösi Csoma Sándor Kőbányai Kulturális Központ
Beszélünk arról, hol miként várják az új évet a nagyvilágban és a résztvevők közül kinek milyen esetleges babonáik vannak amikor átlépünk egy új évbe.

Újpesti Lámpás Klub klubnap
2025-01-15 15:00 - 17:00 | Újpesti Kulturális Központ Ifjúsági Ház 1042. Budapest, István út 17-19.
Louis Braille születésének 200. évfordulójára emlékezünk meg.

Programtervezés Erzsébetvárosban 2025-re
2025-01-16 14:00 - 16:00
Megbeszéljükmilyen kirándulásokatt, tárlatvezetéseket szervezzünk a 2025-ös évben.

Évindító klub Kispesten
2025-01-16 15:00 - 17:00 | Kispesti Kaszinó (1191 Budapest Fő u. 42.)
Kinek hogyan telt 2024? Ki mit hoz magával 2025-re? Tervezzük meg együtt az évet!

Évnyitó Klub Óbudán
2025-01-17 10:00 - 12:00 | Békásmegyeri Közösségi Ház (1039 Budapest Csobánka tér 5.) I. emeleti kisterem
2025. első klubnapján megtervezzük a 2025-ös évet. Ki mit hoz magával 2024-ből, és mit szeretne megvalósítani idén? Kinek milyen programötlete van? Hová menjünk el közösen? Klubjainkra kiket hívjunk meg? – ezekről beszélgetünk évindító klubunkon.

Nemzeti Színház-Ők tudják mi a szerelem
2025-01-18 15:00 - 17:00 | Nemzeti Színház Budapest Bajor Gizi park 1. 1095
Hubay Jenő színműve Udvaros Dorottya főszereplésével

Operett és táncdalok az új évben-Hoffmann Richárd és Gats Éva
2025-01-18 19:00 - 21:00 | RAM ART színház Budapest XIII. kerület Kárpát utca 23.
Újévi operettek táncdalok pop-zenék, melyek andalítanak, vagy éppen feldobnak bennünket. A prograrm tagjaink számára ingyenes.

Látogatás a Holokauszt Emlékközpontba
2025-01-23 10:30 - 12:00 | Holokauszt Emlékközpont, Páva u. 39., Budapest, 1094
